L'inici del Pirata Beach Fest ja congrega milers de persones a Gandia
30 juliol 2024

## L'inici del Pirata Beach Fest ja congrega milers de persones a Gandia30 juliol 2024Última actualització: 30 juliol 2024

![](../gestion/img/474b1624c565d516dbcb49e82e9d87686c2ec1c013cc8a4baa8f09a77d9450d7.jpg)  
  

Gandia acull des de hui fins dissabte que ve una nova edició del **Pirata Beach Fest**. Un festival musical que comptarà amb l'actuació de **més de 60 artistes i grups** d'estils variats.

  
Segons dades de l'organització, prop de **100.000 persones procedents de tot Espanya** gaudiran durant aquests dies dels concerts i més de 5.000 faran ús de la zona d'acampada que se situarà al parc d'Ausiàs March ajudant així a dinamitzar el comerç del Centre Històric. 

  
Al cartell d'aquesta edició destaca el concert de comiat de ZOO, a més de noms d'artistes i grups nacionals com SFDK, Natos i Waor, Mägo de OZ o Trueno, entre molts d'altres.  
  
L'**alcalde de Gandia, José Manuel Prieto**, acompanyat per altres membres del govern implicats en el dispositiu especial dissenyat per a garantir el normal funcionament de l'esdeveniment han visitat aquest matí la zona d'acampada i de concerts acompanyats pel **director del Festival, Duke Abengózar**, qui va explicar l'àmplia operació que s'ha preparat des de l'organització per als dies del festival.  
  
Després de la visita, l'alcalde ha destacat que el Pirata Beach Fest ha esdevingut tot un referent nacional. _"Des del principi li hem donat suport perquè créiem en aquesta idea i en convertir Gandia en una ciutat de Festivals. A Gandia fem el millor estiu de totes les destinacions i això també és gràcies als festivals musicals com el Pirata"_.

[Twittear](https://twitter.com/share)